ming030890/wiki-yue-high-quality huggingface dataset:
秦郡縣

秦國分地而治，行郡縣制爲主，歴代都增置唔同郡縣。司馬遷寫《史記》，裏面《始皇本紀》之中，載始皇廿六年，跟廷尉李斯建議，分天下卅六郡。之後南征北討，立更多郡縣。由於《史記》記秦國，無地理志，所以郡縣多寡、何時廢置、都眾說紛芸，未有一致結論。尤其係《史記》講邊卅六郡，亦有好大爭議。班固寫嘅《漢書》，係秦郡縣考證嘅藍本。
秦國京城咸陽、同埋附近嘅關中，係歸內史直管。而之外地方，就設郡。郡有郡守，主民政，又有郡尉，主軍事，又有郡監，主監察。郡守之下，又有郡丞，係郡守副手。秦未直管嘅閩中郡，由地方君長代管。
郡之下就分縣。學者後曉榮，考證有七百五十六縣。
里耶古城考古，秦有洞庭郡。黔中郡亦有爭議。另外秦漢簡，亦係考證來源。曾經有秦漢竹簡二千零九十八支，由中國海外緊急搶救返來。二零零八年，岳麓書院由呢啲簡中，搵到未知兩郡，一叫州陵郡，一叫清河郡。喺搶救中，有一支秦簡，刻有「丙辰朔己卯南郡假守賈報州陵郡」而「州陵守」、「州陵叚守」，至少出現三次。而岳麓書院副院長陳松長，重介紹到另外一支秦簡，清晰寫有「清河叚守」，推測「清河都係郡名。」

郡
下表暫依五十四郡說列出秦郡。其他郡名列入「待考」之下。
秧雞科

秧雞科（Rallidae），係鳥綱鶴形目嘅其中一個科，下面有44個屬152個物種，分佈喺除南極洲之外嘅全世界，多數生活喺濕地。
秦賢二

秦賢二（1981年6月27號—）係日本足球員，司職中場，效力過名古屋八鯨，及水戶蜀葵。
秦鼎昌

秦鼎昌，香港電影工作者，曾經憑電影《風再起時》入圍第41屆香港電影金像獎最佳攝影。
秦襄公

秦襄公（？—前766年），名開，係西周諸侯國秦國嘅國王，前778年到前766年在位。
秦野

秦野係日本神奈川縣一市，人口約莫17萬。
秦錦釗

秦錦釗，香港商人，前建萊集團主席，曾經有豪宅大王之稱，之後因為串謀銀行高層偽造信用狀而入獄。

早年生涯
秦錦釗喺中國出世，中學畢業後被派往農村耕田，79年偷渡去咗港，1983年同朋友喺內地合資經營工程機械廠，賺取第一桶金。
1989年，佢趁住六四事件買賣大埔康樂園同元朗錦綉花園獲利。去到1996年，佢又狂掃山頂豪宅，曾坐擁300個市值共40億元嘅豪宅，被冠以「豪宅大王」嘅稱號。

投資失敗、入獄經過
不過，去到1998年嘅亞洲金融風暴，佢將大批物業抵押銀行融資，但因為多項物業交易撻定而被追討損失。去到2001年，佢被廉政公署拘捕，之後被控涉嫌串謀銀行高層偽造2.2億元信用狀。去到2004年，佢被判罪名成立，被判入獄六年半，之後上訴獲減刑至五年半。
佢嘅案件後來被改編為電視劇集《廉政行動2007》嘅其中一集，但係播出前，佢入稟高等法院控告金融管理局，指金管局高層曾經作失實陳述。本來1996年至1998年間， 當時嘅新華銀行（之後併入中銀香港）願意提高建萊集團嘅信貸額度，但就係因為金管局搞到新華銀行凍結批出嘅貸款額度，導致其公司周轉不靈以致倒閉，要求以億元計賠償，而之後新華銀行成立嘅專責小組調查建萊之後，亦無發現建萊嘅貸款有違規。佢嘅法律行動，亦令廉政公署一度考慮將呢集停播。

被控告洗黑錢
佢亦曾經被指喺2010年1月至2012年1月期間，涉嫌同人洗黑錢近32億元，2019年經審訊後獲判無罪釋放。
秦都區

秦都區係中國陝西咸陽一個市轄區，總面積259平方公里，人口51萬。
百萬

百萬（1,000,000）係999,999同1,000,001之間嘅自然數，亦即係10嘅6次方。用拉丁字母嘅語言入面，百萬係一個數字單位。

唐字
唐字可以寫成一百萬，或寫百萬；防簒改及睇錯寫法係壹佰萬。另外，用黃帝法下數記法，1000000係一兆。
百萬亦可以叫做球，多數用喺錢銀方面。
百萬人的推理

《百萬人的推理》係由百聿數碼投資嘅台灣懸疑電視劇，由蘇文聖做導演。2022年3月，唔同媒體都報導呢套劇有鄭伊健嘅演出，亦得到百聿數碼嘅證實。
百色

百色（壯語：Baksaek；普通話拼音：Bǎisè，舊讀Bó sè；英文：Baise）係中國廣西壯族自治區轄下一個地級市。面積36252平方千米，人口246萬。郵政編碼533000。市人民政府喺右江區。而家嘅代市長係周異決（壯族），市委書記係彭曉春。

政區
百色轄1市轄區、10縣、1自治縣。
市轄區：右江區
縣：樂業縣、西林縣、田林縣、淩雲縣、田陽縣、田東縣、平果縣、德保縣、那坡縣、靖西縣
自治縣：隆林各族自治縣
百花冢

百花冢（粵拼：baak3 faa1 zung2）係中國廣東廣州嘅墓葬，亦係張喬嘅墓，位置喺白雲區梅花園一帶。
大明末年張喬十九歲就香消玉隕，嗰時百幾位羊城文人墨客送葬，人手執朵鮮花到墓嗰邊。因為百花環墓，所以叫「百花塚」。而張喬同番禺名士彭孟陽有段好靚嘅愛情，後人嗌佢做廣州版嘅梁祝。
斗轉星移，年湮代遠，一抔黃土掩風流。而家就算廣州本地好少人知百花古冢。
百花釀蟹鉗

百花釀蟹鉗係廣府菜入面嘅貴價嘢食，用到蝦肉打膠釀落蟹鉗度（皆因一隻蟹得兩隻鉗，有啲酒樓會攞蟹腳扮蟹鉗），上麵包糠炸熟，會點甜酸醬食。
百萬人塞爆機場行動

百萬人塞爆機場行動，係2019年8月12號由香港民間人士發起嘅一次示威活動，主要係回應8月11號晚有位女義務救護員畀警方嘅布袋彈打傷右眼（爆眼少女案），亦夾雜反對逃犯條例修訂草案運動嘅訴求。
行動延續前一日嘅萬人接機行動，喺香港國際機場接機大堂和平示威，但由於人太多，就連離港大堂都迫滿晒人，逼使機場安排取消大量航班。全日估計有幾萬人參加。
8月13號，有唔少人自發繼續到機場參加示威活動，但開始有示威者由「和你飛」變成「阻你飛」，主動阻旅客離境，擾亂機場運作，結果機場又要取消大量航班，同晚更有兩個中國人被示威者包圍。香港機場管理局嗰晚成功向法庭申請臨時禁制令，禁止任何人喺機場範圍干擾機場運作，第二日開始執行。
百色巴馬機場

百色巴馬機場（粵音：baak3 sik1 baa1 maa5 gei1 coeng4）係喺中國廣西嘅一個機場，喺2007年嗰陣起好兼且開放畀人用嚟搭飛機。
百草園

百草園（吴拼：Pak-Tshau Yoe），係浙江紹興景點，本身係新台門周家嘅花園仔，面積超過2千平方米。魯迅細個同佢啲朋友仔成日喺度玩。魯迅大個之後喺小說度寫咗呢度，全中國好多人因此聽過呢個地方，而今遊客鬼死咁多。
百萬分比

百萬分比，分數一種，將比率分成一百萬分，佔幾多咁，有百萬分之幾咁講法。另叫百萬分點，或者日本咁叫百萬分率。英文寫parts per million，減筆ppm。統一碼留咗個符㏙。百萬分之一，即1 ppm，即百分比 0.0001%，即千分比 0.001‰，即萬分比 0.01‱。再細就用十億分比、兆分比。
個數字純率分數比率，以十進制計數，方便比對。因而用途好多，用喺啲好細份量上面。佢用喺濃度之上。又計到物質滲咗幾多雜質。又或者幾多污染物。又或者不良產品比率。又或者固體液體膨脹比率。又或者講準確度。
依個並非國際單位之內，而定義或會有含糊。
諏訪湖

日本畫師葛飾北齋筆下《富嶽三十六景》入面嘅信州諏訪湖。
諏訪湖
喺正日本長野縣諏訪市、岡谷市同下諏訪町交界，係諏訪盆地嘅正中央，海拔759公尺，周長15.9公里，面積有13.3平方公里，信州最大嘅湖。沿著湖邊有高島城遺跡同諏訪大社等。
論元

語言學上講嘅論元（粵音：leon6 jyun4；英文：argument，可作粵拼：aa1 giu4 man4）係指「幫一隻謂語完成佢意思」嘅語言元件。舉例說明，想像以下嘅句子：
「阿媽炒咗啲飯。」
當中炒咗係句子嘅謂語，包括咗主動詞，表示句句子涉及嗰樣動作，但就噉炒一隻字（假設而家淨係講緊炒喺煮嘢食上嘅意思）仲需要掕隻名詞嚟表示「畀人炒緊嘅係乜」－而喺呢句例句當中，啲飯就係炒咗嘅論元。
論壇

現實中用作討論嘅場地，例如城市論壇。
互聯網論壇
諏訪奈奈香

諏訪奈奈香 ，係日本嘅一個女藝人同埋配音員。
論元價位

論元價位（valency，可以借入粵語做粵拼：vei1 lan4 si4）係指一句謂語「可以有幾多同邊啲論元」，例如一隻及物動詞有 2 嚿論元（A 同 P）。

變化方式
睇埋：及物
攞住一句句子，多數語言都有可能做論元價位變化，例如係被動語態可以話係最常見嗰種－
－喺被動嗰句入面，隻貓變咗做一嚿文法上唔必要嘅物體（就算甩咗出嚟，句嘢仲會啱文法）。噉即係話「將句嘢變成被動式」嘅過程當中，句子嘅論元數量跌咗，所以被動語態係論元價位改變嘅一種。

語言類型
睇埋：語言類型學
唔同語言响論元價位「可以以咩方式變」呢點上有差異，例如有好多語言都冇被動語態呢家嘢。
又有啲語言會容許（例如）廣東話冇嘅論元價位變化方式，例如英文就被指有陣時會將及物動詞嘅 P 併合落去隻動詞度，例句－
諏訪彩花

諏訪彩花 ，係日本嘅一個女藝人同埋配音員。
諏訪部順一

諏訪部順一 ，係日本嘅一個男配音員。

配音作品一覽
呢個表唔完整，歡迎加料。
諒山

諒山（越南文：Lạng Sơn）係越南一省，省會諒山市，人口大約75萬。
粵語諺文

粵語諺文（粵拼：Jyut6 jyu5 jin6 man4），係近年主張用諺文嚟寫粵語嘅方案。由李氏朝鮮嘅世宗大王發明嘅諺文本來係用嚟寫韓國話，但係因為諺文係表音字母，加上韓國話有好多音都同粵語好似，所以諺文可以好容易咁樣攞嚟寫粵語。自從廣州撐粵語行動之後，開始有好多粵人認真咁去諗點樣保護自己祖先嘅語言。其中一個重要嘅議題就係要揾個方法去寫低粵語：即係要發展一套公認嘅粵文。所以就有人喺度傾不如用諺文嚟寫粵語。
有關粵文要點寫，而家重未有一套公認嘅方案，更加唔使指意話可以有一套公認嘅粵語諺文。但係已經有人做呢方面嘅嘗試。呢啲嘗試包括廣州撐粵語行動之前學者已經做過嘅研究，包括2002年由金昔硏提出、2005年由藺蓀提出、同2009年由黃得森提出嘅三個方案。

原理
諺文嘅造字方法，係一個音節做一個諺文字。每個字嘅部件排列都跟「由左到右，由上到下」呢兩個基本規則。韓國話嘅音節由初聲輔音（聲母）、中聲母音（韻頭同韻腹）同埋終聲輔音（韻尾）三個部分組成。喺韓國話嘅實際應用中，有啲音節有齊晒三個部分；有啲音節只係得聲母同韻母，冇韻尾；而有啲音節冇聲母，但就有韻母同韻尾；有啲更甚至淨係得韻母。例子：韓語字「한글」（讀音係「Hangeul」，意思係指諺文）嘅「한」係由三個字母組成：ㅎ（聲母「h」）、ㅏ（中聲母音「a」）、同埋ㄴ（韻尾「n」）呢三個字母拼埋做一個方塊字「한」，讀做「Han」。
同一道理，粵語入面嘅字都可以用諺文拼出嚟。例如上面講到嘅「한」（讀音「Han」）。用諺文表示粵音嘅主要問題係比起韓國話，粵語母音同雙母音太多，同介音會出現喺韓文唔會出現嘅地方，導致用正常嘅諺文好難表示。例如，好多 /w/ 開頭嘅音韓文都冇，用正常諺文會寫唔出，又或者 /j/（[ɪ]）或者 /w/（[ʊ]）結尾嘅音好多亦係寫唔出。黃得森嘅方案借注音符號嘅ㄨ，用ㅅ（s）代表結尾嘅 /w/，但係都解決唔到開頭有 /w/ 或者結尾有 /j/ 嘅問題。民間嘅一啲方案反而有考慮介音嘅問題，放棄用諺文原有用來表示介音嘅方法 。
至於聲調方面，有人恁過加個數字去表示聲調（例如可以用嚟寫粵語入面嘅「狠」，粵語：Han2）同「恨」，粵語：Han6），或者加變音符號；亦有人恁過聲調直接用諺文字母表示。諺文本來可以標聲調，但係淨標上聲同去聲，唔分陰陽，上聲用兩點表示，去聲用一點表示，標喺諺文左便:7，呢個做法學術界有提:15，但係冇用，民間嘅方案亦冇用。

韻母表
註：
例字加咗 *號 嘅，淨係攞個韻母。譬如講韻母「ei」注音字係「菲」，拼音係fei1 뻿，噉就淨係攞佢個韻母部分讀音ei 엣；
斜體表示只係異讀口語發音，譬如「夾」字有時異讀成 gep2 겝，書面語入邊係冇嘅。
m ㅁ（唔）同 ng ㅇ（吳）係自成音節嘅鼻音韻母。
加#號嘅 a 앗、oet 읃係 2018 年新增嘅韻母。
粵語長片

粵語長片係專指香港1950年代到1970年代拍嘅粵語黑白電影，片長一般都有兩到三個鐘頭，節奏比較慢。當時嘅粵語長片成功取代戰前大陸國語片喺香港嘅流行地位。不過到1970年代頭開始，粵語長片亦逐漸畀彩色嘅港產片取代。
自從香港電視台1990年代開始實行24小時廣播之後，深夜時段好多時都會用粵語長片𤗈時間。
由於畫質同題材都好殘舊，唔少後生一代都將粵語長片形容做「粵語殘片」。
粵語音系

粵語音系包括粵語嘅聲母，韻母同埋聲調。

聲母
粵語嘅聲母通常有20個左右。以下係廣州粵語同南寧粵語嘅聲母：
按音質分嘅11隻現代標準粵語元音
其中/ɬ/係廣州粵語無嘅，但係南寧粵語同好多其他粵語方言都有。
廣州同南寧嘅粵語已經無咗濁輔音，只淨返送氣同唔送氣嘅分別；但有啲粵語方言（例如四邑話同陽江話）都有濁輔音甚至複輔音。

韻母
現代標準粵語嘅元音有學者認為有8隻，有學者認為有11隻。有學者認為，粵語元音有（單純嘅）長短對立，但亦有學者認為，粵語「長元音」同「短元音」之間有音質差別，而唔單止係長短分別。此外，其中兩隻元音有人認為係/e/同/o/，亦有人認為係/ɪ/同/ʊ/。文讀音有九套韻尾，包括/-p̚/、/-t̚/、/-k̚/三套入聲韻尾。粵語入聲承陽，同部位嘅韻尾擺埋一齊，方便對照。括住嘅係非標準韻母。

聲調
内文：粵語聲調
喺語義角度來講，現代標準粵語有六隻聲調：陰平、陽平、陰上、陽上、陰去同陽去；粵語亦有入聲，有啲學者就將入聲分列做獨立聲調：上陰入／高陰入、下陰入／低陰入、陽入。有人將上陰入、下陰入分別叫做陰入同中入其實係錯誤叫法，爾啲調名會令人誤以為入聲喺同時三分；其實入聲由中古音到粵語先分化咗做陰陽入，陰入之後先分上下。另外，廣州話重有陽平調嘅入聲字，不過通常只會出現喺變讀，而爾啲變讀喺南寧白話幾乎唔會出現。入聲調值如果係平調，個數就齋寫一次。
同時，好多種粵語方言嘅：
陽平調調值係31而唔係11；
調值55同調值11唔係同一聲調。[唔該解釋係乜東東]

歷史變化
同其他語言一樣，粵語聲音喺度不斷變化，過程中越來越多母語使用者將某啲音讀成遞個音。

陽入對調
一直以嚟，廣東話都有陽入對調呢種現象，會將陽聲韻（中文：陽聲韻）（鼻尾韻母，light rime）同入聲韻（塞尾韻母，checked rime）對調同交換讀。通常有陽入對調嘅字會以一對組合嘅形式出現，而呢啲組合好多時都有類近意思。例子有拎（l/ning1）同埋搦（l/nik1）、揈（fing6）同埋扐（fik6）、冚（kam2）同埋扱（kap1）等。

齒齦音同齦齶音合流
過去影響廣東話嘅一個轉變係喺19世紀末同20世紀初發生嘅齒齦音同齦齶音（有時叫齒齦後音）合流。呢種對立喺1950年代之前出版嘅好多廣東話字典同發音指南都有紀錄，但喺任何現代粵語字典中唔再區分兩者。
記錄爾種對立嘅出版物包括：
Williams, S., A Tonic Dictionary of the Chinese Language in the Canton Dialect, 1856.
Cowles, R., A Pocket Dictionary of Cantonese, 1914.
Meyer, B. and Wempe, T., The Student's Cantonese-English Dictionary, 3rd edition, 1947.
Chao, Y. Cantonese Primer, 1947.
噝音脫齶化令好多曾經唔同嘅字聽落一樣。作為比較，爾種區別仍然喺現代標準普通話中，大多數喺廣東話嘅齦齶音對應於喺普通話嘅捲舌音，例如：
儘管上述參考文獻觀察到區別，但大多數人重注意到，當時已經出現咗脫齶化現象。Williams（1856）寫：
The initials ch and ts are constantly confounded, and some persons are absolutely unable to detect the difference, more frequently calling the words under ts as ch, than contrariwise.
Cowles（1914）寫：
"s" initial may be heard for "sh" initial and vice versa.
爾種齶音化差異嘅痕蹟有時反映喺香港政府粵語拼音。例如，好多名拼寫為sh，即使sh（/ɕ/）唔再用作字音。例如「石」姓（/sɛːk˨/）通常羅馬化做Shek，同地名沙田/saː˥　tʰiːn˩/。
齦齶擦音同捲舌擦音喺普通話中互補分佈，其中齦齶擦音以前只發生/i/同/y/前，然而，普通話亦保留咗介音/i̯/同/y̯/，正如上述所舉例子。廣東話喺某啲時候喺佢歷史上已經失去咗介音，講話者降低咗區分某啲義音字嘅能力。
喺現代香港，好多年輕講話者都唔分某啲音素對，例如泥母/n/同來母/l/[未記出處或冇根據]，並將一種合併到另一種，一律讀嗮/l/。雖然通常認為呢樣嘢唔正式，譴責為「懶音」，但係真係變得越來越普遍，又影響其他粵語地區（睇香港粵語）[未記出處或冇根據]，但係唱歌嗰陣，大多數啲歌手都有分/n/同/l/。/ɔː/前嘅/k/同/kʷ/。
粵語點字

粵語點字，或者叫粵語凸字，係一種用點字嚟到表達粵語嘅系統。香港同澳門常用嘅中文點字就係指呢個系統。作為半音節文字，粵語點字通常由三個方塊組成，每個方塊分別代表聲母、韻母同埋聲調，並且由呢三個元素去組成一個發音，即係話用三格點字嚟組成一個字。但係粵音九聲第一、七聲唔會標音，所以第一，七聲嘅單字只需要二個方塊就可以表示。另外，如果遇到「零聲母」嘅情況，就要喺韻母後面加入一格空格，以作識別。

韻母
註：代表韻母sz、om、op嘅點字係1990年修訂嗰陣刪除咗。韻母eu、em、ep並唔存在喺呢個點字方案之中。

標點符號
有啲標點符號會視乎情況用⠀點字空格嚟到表明佢哋唔係聲母或者韻母。所以下表都有包括唔算係標點符號本身嘅空格。
着重號⠷⠻等於喺中文文字下面加點標明強調。專名號⠷⠻等於喺中文文字上／下加上／下劃線標明專有名詞。
粵講越掂

粵講越掂（粵拼：jyut6 gong2 jyut6 dim6）係廣東電視台珠江頻道出嘅大型粵語益智類綜藝節目，入面主要圍繞宣傳粵語文化，以趣味答題、遊戲互動、獎品競猜等方式表現咗粵語獨有嘅語言魅力同幾有廣州特色、歷史味道同文化特徵，重結合咗珠江頻道閤家歡嘅風格。呢部節目同時係唔識粵語啲人學粵語嘅平台。成部片入面，由於初學粵語啲人唔識點理解而搞出好多爆笑料。
第一季：2014年4月2號開播，2014年8月23號最後一集。總共20集。
第二季：2015年2月28號開播，2015年7月4號最後一集。總共21集。
第三季：2016年1月16號開播，2016年4月23號最後一集。總共15集。

由來
廣東電視台兩大金牌主持——鄭達、何浩鵬，同香港搞笑天王林曉峰三位一齊，話到新嚟廣東啲人對粵語文化越嚟越生疏，甚至唔識或唔明正宗同地道嘅粵語。結果電視台一於「掘地三尺，將廣州話大起底」，用咗幾個月時間準備呢部節目嚟呼籲「廣州人鍾意講粵語」嘅熱情。

答得快　好世界
每位選手喺30秒內答題，每答啱一題加100，答錯唔扣分。

識少少　扮代表
每位選手喺答題之前，先話出幾多分，答啱加押分，答錯扣相應分數。押分最低100，最高500。每人有現場智囊團同打電話問老友呢兩個救命錦囊，但每個錦囊祗限使用一次，每用一次扣100。個環節之前嗌過十五十六　揀邊個。

手快有　手慢冇
搶答題環節。現場搞笑劇表演入面會出現好多問題，四位參賽者當中，答啱加300，答錯扣100。

傳心傳意（已取消）
四位參賽者分成兩组，分別同兩位考官完成傳話。考官一講嗰樣嘢係點樣，兩位參賽者必須要用廣東話話返畀考官二。重要考官二話啱先至有嘢獎。

鹹魚翻生
四位參賽者當中，其中最渣屎同最勁抽成績嗰兩位先有份參賽，分別同兩位考官用廣州話完成傳話。考官一講嗰樣嘢係點樣傳畀最渣嘅參賽隊員，之後用廣州話話返畀考官二，考官二再傳畀最勁嘅參賽隊員，之後用廣州話話畀考官總結成績，等考官宣佈結果：
如估考官話啱：最渣屎嘅參賽隊員成績×2，最勁抽嘅參賽隊員成績＋300。
如估考官話錯：最渣屎嘅參賽隊員成績清盤，最勁抽嘅參賽隊員成績冇變動。

大獎
每組冠軍都有赢到翻獎品牌嘅機會，集冠軍將會赢嗮凈低冚唪唥啲獎品。
粵講粵㜺鬼

《粵講粵㜺鬼》（英文：Cantoxicating）係香港電視廣播有限公司嘅文化節目，總共有四輯。
第一輯由2016年11月26號開始到12月24號香港時間逢禮拜六夜晚19:30-20:00喺翡翠台播；第二輯喺2017年2月4號開始到2月25號逢禮拜六晚19:30－20:00喺翡翠台播；第三輯喺2017年7月22號開始到2018年1月20號逢禮拜六晚20:00－20:30喺翡翠台播；第四輯喺2019年3月2號開始到5月11號、6月15號開始到6月29號逢禮拜六晚20:00－20:30喺翡翠台播。節目亦喺MyTV限時提供網上節目重溫。
呢個節目第一輯開始由麥美恩、吳幸美同黃耀英做主持，第二輯加埋黃建東做客席主持，到第三輯佢變做正式主持，另有三位客席主持張惠雅、何浩文同吳沚默輪流出鏡。第四輯嘅主持只係得麥美恩順利過渡（除咗無拍第12集），另加三位新主持許文軒、戴祖儀同鄧智堅。
呢個節目主要介紹香港嘅粵語歇後語後面嘅典故，同埋了解本土文化習俗。出鏡學者包括香港大學中文學院講師廖舜禧（Hayson）同香港掌故專家鄭寶鴻，第四輯開始重有嶺南大學中文系授課導師蕭欣浩博士。

節目調動
2017年11月11號：由於直播《綜藝精彩50年我愛EYT》，所以停播一集。
2017年12月9號：由於播電影《五個小孩的校長》，所以停播一集。
2017年12月16號：由於直播《星光熠熠耀保良》，所以停播一集。

趣聞
電視台有人用「火水哥」個名喺2019年4月30號喺LIHKG討論區（連登）發咗篇「彭慧中上屋企服侍你24小時，每日生活點過？」嘅文，引嚟唔少網民回覆，而呢篇文喺呢個節目6月22號第13集播出時出鏡，網民先至發現篇文係同呢個節目有關。
蜆仔

蜆仔（Corbicula fluminea），又叫河蜆，係種食得嘅蜆，係淡水水產，生物學分類係屬雙殼綱簾蛤目蜆科蜆屬。
蜆殼粉

蜆殼粉（意大利文：Conchiglie，又叫貝殼粉）係意式麪，形狀似貝殼。
蜆蝶科

蜆蝶科（Riodinidae）係一科蝴蝶，特徵係好多時翼上會有金屬噉嘅斑點；色水比較暗淡，以黑、橙、同藍等為主。
Symmachia accusatrix
蜂鳥音樂

蜂鳥音樂有限公司（簡稱蜂鳥音樂，Hummingbird Music Limited）係香港一間獨立音樂機構，2004年由張丹同Lupo Groinig創辦。
由2010年起，每年一度舉行嘅網上歌唱比賽「Brand New Star」，吸引唔少本地、東南亞嘅青年歌手同唱作人參加，每年度嘅冠軍有機會簽約該公司成為旗下歌手。2010年同2011年度（啱啱喺2011年1月2號喺香港理工大學舉行）嘅冠軍得主分別係Robynn Yip同Jude Tsang。
蜆排

蜆排（英文：Hin Pai）係香港新界海下灣一個島，喺銀洲同磨洲北面，由大埔區管，島上面無人住。
蜆殼公司

蜆殼公司（港澳同星加坡嘅中文）／殼牌公司（陸台中文）／Shell plc（英文），係國際石油公司，喺英國註冊，總部喺荷蘭海牙，1907年由荷蘭皇家石油同英國嘅蜆殼運輸貿易公司合併組成。
興國

興國係中國江西贛州一個縣，總面積3214平方公里，人口73萬。
興奮

興奮（stimulation）係指一隻動物（包括人）因為受到啲嘢刺激，令到個神經系統某啲部份嘅活動突然勁升。
興安

興安（粵拼：hing1 on1；壯文：Hinghanh）係中國廣西壯族自治區桂林市轄下一個縣。面積2348平方千米，人口37萬。郵政編碼541300。縣人民政府喺興安鎮。

行政區劃
下轄6個鎮、4個鄉：
鎮：興安鎮、界首鎮、湘漓鎮、高尚鎮、嚴關鎮、溶江鎮。
鄉：崔家鄉、漠川鄉、白石鄉、華江瑤族鄉。
興奮劑

興奮劑（stimulant）泛指一啲能夠提升中央神經系統或者身體活動嘅藥。
興坪古鎮

興坪古鎮（粵拼：hing1*3 ping4 gu2 zan3）係中國廣西桂林嘅地名兼旅遊景區，亦係中國歷史文化名鎮，位置喺陽朔東南25km嘅地方。城區相傳喺三國吳時期開搞。呢個鎮之所以出名，係因為中國人民銀行喺1999年發行嘅20文紙背面個圖案喺呢度攞景，加上附近都係啲古色古香啲村鎮。曾經喺1996年俾中華人民共和國建設部定佢做中國細城鎮建設試點集鎮，2000年9月3號俾廣西壯族自治區人民政府定佢做重點集鎮。
呢個景區好多時，遊客睇「桂林山水甲天下」嘅必經之處。佢嘅地勢東高西低，屬丘陵地帶，鎮西邊屬岩溶地貌，有好多座山響度。其中興坪古街係條長1km嘅石板街；喺古街東南邊嘅獅子旦屬熙平縣城遺址。鎮入面有好多文物響度，主要集中喺興坪古街同距離圩場差唔多2km嘅漁村。
興坪碼頭

興坪碼頭（粵拼：hing1*3 ping4 maa5 tau4）係桂林一個遊輪碼頭，亦係桂林山水嘅景區之一，位置喺陽朔興坪古鎮西牌坊隔籬嘅灕江邊。佢既係灕江景區最南邊嘅碼頭，又係灕江輪渡最南邊嘅終點站。
每次灕江輪渡啲船嚟到呢度多數都返轉頭直達解放橋嗰邊。
翡翠葛

翡翠葛（粵拼：fei2 ceoi3 got3；學名：Strongylodon macrobotrys）；第個名係綠玉藤（luk6 juk6 tang4）或碧玉藤（bik6 juk6 tang4）或圓萼藤（jyun4 ngok3 tang4）；佢係豆科禾雀花屬嘅一種常綠藤木。原產地喺菲律賓嘅熱帶雨林入面，喺中國嘅華南同西南地區都有引入嚟種。呢種植物重係一種珍稀奇異植物。

形態
佢樖嘢嘅藤可以去到廿幾米。樹葉係掌狀複葉，成日都有3嚿細嘅葉出嚟。而樹葉嘅樣係橢圓形，逐漸向兩邊尖，而佢嘅基部就好似個楔噉，而葉脈方面就有好明顯嘅痕響度，而且下邊嘅細葉都係唔對稱。而花嘅方面，佢由好多朵細花整成嘅總狀花序，花色係藍綠色。佢啲花係重細過喺街邊見到嘅白色禾雀花，而佢嘅花期方面，一般係15——20日到，靠蝙蝠授粉，佢結果嗰時重搞啲莢果出嚟。佢一般喺12月到第年4月到開花。

生長環境
翡翠葛一般生喺比較熱嘅潮濕雨林入面，佢唔禁凍，鍾意有光嘅地區嗰度生。
翡翠

翡翠係種硬玉，通常係綠色，化學成份係NaAlSi2O6。
翰林軒

翰林軒（英文：University Heights）嚮香港島西半山蒲飛路23號。發展商由匯豐銀行同長江實業合作。屋苑同一平台上面分兩幢，1-3樓係停車場，3樓平台係露天平台兼住客會所，5至46樓係住宅單位（冇4、14、24、34、44樓數）。

個名
翰林軒近住薄扶林香港大學校園，所以有University Heights之稱，同旭龢道華懋集團嗰幢大學閣英文名「撞到正」。

區內學校
維基同享有多媒體嘅嘢：University Heights, Hong Kong
幼稚園 - 維多利亞（寶翠園）幼稚園、聖嘉勒幼稚園、聖公會幼稚園、聖保羅堂幼稚園、嘉諾撒聖心幼稚園、救恩學校、禮賢會學校、香港真光書院等。
小學（11校網）- 聖嘉勒小學、聖士提反女子中學附屬小學、嘉諾撒聖心學校、英皇書院同學會小學等。
中學（中西區）- 聖保羅男女中學、英皇書院、聖類斯中學、聖嘉勒女書院、英華女學校、聖保羅書院、嘉諾撒聖心書院等。
石碇區

石碇區（粵拼：sek6 ding3 keoi1）係中華民國新北市嘅一個市轄區。
石碣

石碣係中國廣東東莞一鎮，面積36平方公里，人口4萬。
石神幸征

石神幸征（1990年1月11號—）係日本足球員，司職中場，效力鳥取飛翔。
石碑山

石碑山（Obelisk Hill）係香港嘅山，海拔高164米，喺南區大潭，山上面有座九米高嘅無字石碑，約莫19世紀尾起，用嚟導航。
石禮謙

石禮謙，GBS，SBS，JP（Abraham SHEK Lai-him，1945年6月24號—）係香港立法會前任議員，2000年循地產及建造界功能界別進入立法會，其後連任四屆，2021年卸任。佢係立法會「泛聯盟」前任成員，亦係前土地發展公司總裁。2012年，佢成為經民聯（商界親中陣營）創黨黨員，重係經民聯創黨秘書長。

生平
石禮謙祖籍廣東順德，喺澳門出世，之後去咗香港。澳洲悉尼大學文學士及教育文憑。
石禮草屬

石禮草屬（學名：Lithodora）係紫草目紫草科嘅一個屬。
石窟庵

石窟庵係個喺韓國嘅世界遺產，登錄喺聯合國教科文組織嘅世界遺產名錄。
石磡

石磡，牆一種，起喺山邊，擋住泥土，又叫擋土牆、護土牆等。日本稱之為擁壁。石磡邊多數係通路、樓梯下。古時用大石砌，現今多用石屎。
英文稱之為retaining wall。
石神直哉

石神直哉（1985年3月2號—）係日本足球員，司職後衞，效力北九州向日葵。
荷莫茲海峽

荷莫茲海峽係連接波斯灣同印度洋阿曼灣嘅海峽，北面係伊朗，南面係阿曼同阿剌伯聯合酋長國。
荷花玉蘭

荷花玉蘭（粵拼：ho4 faa1 juk6 laan4；學名：Magnolia grandiflora）係木蘭科木蘭屬嘅常綠喬木，於香花樹種。原產美國佛羅里達半島一帶，而家喺北美洲同中國嘅長江以南流域、香港都有。

名
荷花玉蘭
由於朵花同蓮花有幾分相似，所以嗌荷花玉蘭。
廣玉蘭
上海當地嗌法
洋玉蘭

形態
呢樖樹可以生到30米高，樹冠圓錐形，細枝同芽都有鏽色嘅柔毛響度。塊葉係長橢圓形嘅厚革質葉，長大約10～20cm，表面有光澤，葉背有鏽柔毛，葉邊稍微卷起。花白，花瓣6～9嚿，直徑約莫有20－30cm，幾乎有蓮花咁大。花期5～7月，每年9－10月會結核果，皮紅色。

用途
可以用嚟做觀景植物，園林綠化樹，木材，入藥，花亦都可以提取芳香油。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
花同葉都可以入藥，有祛風散寒，行氣止痛嘅功效。
荷葉效應

荷葉效應（英文：Lotus effect）係指荷葉表面有好高嘅疏水性嘅自然現象，當有水珠滴咗落荷葉度就會好快流走。有納米科技嘅科學家研究緊呢種特性點樣可以應用喺日常生活嘅物品，譬如屋頂、玻璃窗、布料。
荷華高斯

荷華高斯（英文：Heracles Almelo）係荷蘭阿爾默洛一間職業足球球會，依家踢緊荷蘭甲組足球聯賽。
荷蘭

荷蘭（粵拼：ho4 laan4*1），當地名尼德蘭（荷蘭文：Nederland，粵拼：nei4 dak1 laan4），係荷蘭王國一個構成國，位於歐洲大陸西北部，瀕臨北海，同德國、比利時接壤。荷蘭海拔好低，好多地方接近甚至低過海平面。佢以海堤、風車同寬容嘅社會風氣出名。荷蘭有阿姆斯特丹同海牙兩個首都，阿姆斯特丹係憲法確定嘅正式首都，但係政府、王宮同大多數使館都喺海牙。國際法庭都喺海牙。

國名
嚴格來講，「荷蘭」祇能夠用來表示尼德蘭王國嘅兩個省：南荷蘭省同埋北荷蘭省。宜家中文同好多語文已經習慣咗「荷蘭」同佢嘅對應詞來代表成個尼德蘭王國，因為荷蘭省嘅水手行船最叻，最先同遠東有接觸。

文化
荷蘭人出名慳錢同埋思想好開放，重中意同追潮流。
荷蘭節日
荷蘭國歌（家下嗰隻係《威廉頌》）
荷蘭民歌
荷蘭國旗
荷蘭國徽
荷蘭名人
荷蘭藝術
荷蘭廚藝
荷蘭神話故事
荷蘭文學
荷蘭唐人
荷蘭唐人街

地理
成個荷蘭基本上都係平原，但係好多都低過海拔1米，有啲重低過海平面。所以荷蘭人成日都喺海邊起保護堤。

經濟
荷蘭係平原，農業自然好早就發展得起來。荷蘭農產品出口量係世界第三位，年年出口唔少花同奶類製品。
荷蘭由15世紀已經搞對外貿易，所以佢嘅銀行亦都係好出名。ING集團喺世界500強入面排第13位，而荷蘭銀行就排第67位。
荷蘭由1999年1月1號開始用歐元。

史
喺羅馬人嚟呢個國家之前，一早就有日耳曼人嘅一支－巴達維亞人住喺呢道。對羅馬人嚟講，佢哋只不過係野蠻人，但經過羅馬文化嘅傳入，佢哋已經知道點樣去務農。
後來，荷蘭成為一個商業中心，有錢嘅生意人用錢買咗自己住嘅城市，脫離當時嘅封建制度。
但係法國國王不斷要求徵稅，重捉咗其中一啲英國嘅羊毛提供者，令英國喺出口遇到問題，荷蘭亦冇辦法如期造衫做生意，因荷蘭人支持英國同法國人嘅天敵勃艮第一齊攻打法國，即英法百年戰爭，原本英國嘅形勢十分之有利，但係因為聖女貞德等人嘅阻撓，英國戰敗。

政治
喺2013年4月30號女王卑雅特歷絲退位，由大仔威廉亞歷山大接替成為荷蘭國王，亦係國家元首，佢係荷蘭自1890年以來第一個男性君主。

政區
尼德蘭本土12個省
尼德蘭加勒比區
荷蘭分為12個省，3個直轄市。12個省分別係：
古羅寧亨，首府古羅寧亨市
 菲士蘭，首府列歐華特
 德倫特，首府亞燊
 北荷蘭，首府哈林
 傅利禾蘭，首府利列市
 上艾修，首府茲禾勒
 希德蘭，首府亞勒南
 南荷蘭，首府海牙
 宇德歷，首府宇德歷市
 北布拉班，首府公爵林
 西蘭，首府米杜堡
 林堡，首府美斯德歷
3個直轄市都喺加勒比海，分別係：
博奈爾島
 聖猶士坦島
 薩巴島
荷爾芭莉

荷爾芭莉（英文：Halle Berry，1966年8月14號—）係美國電影演員，2001年憑《孽愛傷痕（英文：Monster's Ball）》成為第74屆奧斯卡金像獎最佳女主角。
莊湯臣荷夫曼

莊 湯臣 荷夫曼（John Thompson Hoffman, 1828年1月10號—1888年3月24號），紐約（1869年至1872年）第23任總督。做過（1861-1865）紐約州州長以及紐約市市長（1866-1868）。同 Tweed Ring 嘅關係催毀嘅政治生涯，儘管冇證據話佢有參與腐敗活動。
莊永桓

莊永桓（英文：Chong Wing-wun），香港政府首長級公務員，職級係首長級乙級政務官，現任勞工及福利局副秘書長，做過北區民政事務專員。莊永桓喺16歲由福建移居香港之後經歷過失學同半工讀嘅生活，之後成功考入香港大學並且攞到一級榮譽學士學位，畢業之後加入香港政府做政務主任。佢除咗曾經喺政府總部做過工商及科技局同保安局等決策局之外，亦曾經兩度喺民政事務總署任職，包括喺2017年8月至2023年7月獲委任做北區民政事務專員。
莊漢生

莊漢生（Alan Arthur Johnson，1950年5月17號—）係英國下議院議員，英國工黨黨員。

簡歷
莊漢生早年喺工會做嘢。由2004年起喺英國首相貝理雅內閣先後任職就業及退休金事務大臣、貿易及工業大臣兼貿易委員會主席、教育及技能大臣；2007年6月起喺白高敦內閣先後任職衛生大臣同內政大臣，2010年5月因爲工黨喺大選（英文：2010 United Kingdom general election）落敗而卸任。
莊生

莊生（Johnson & Johnson，紐交所：JNJ）係美國公司，今下譯做「強生」，主要整醫療同衛生產品。佢係道瓊斯工業指數成份股。
莊真由美

莊真由美 ，係日本嘅一個女藝人同埋配音員。
米卻肯州

米卻肯州係墨西哥嘅一個州，喺國土西南部，首府莫雷利亞。
米原祐

米原祐（1994年8月18號—）係日本足球員，司職後衞，效力SC相模原。
米勒山谷狼人

米勒山谷狼人（英文：The Werewolves of Miller's Hollow）係款咭遊戲，一般係畀8到18個人玩，最多一鋪可以有47個人一齊玩。呢款遊戲係由法國人Philippe des Pallières同埋Hervé Marly創作，玩一鋪嘅時間唔定，要睇下有幾多個人，最短可以得十分鐘咁上下，最長可以兩三個鐘。依家除咗基本版之外，重延伸咗好多唔同嘅版本，好似新月版、村落版或者警長版咁。

基本玩法
玩嘅人大約分成兩邊：「狼人」同埋「好人」。
遊戲一開始係夜晩，所有人要瞇埋隻眼，然後唔同角色分別要擘大眼，狼人首先喺夜晩擘大眼嗰陣要「殺」一個人，然後其他屬於好人嘅角色（例如預言家、女巫）就分別開眼，用自己嘅功能幫村民去搵狼人。而冇得擘大眼嘅村民就要喺朝早透過信息、邏輯、去搵返嗮所有狼人。一開頭村民唔知邊個打邊個，但係狼人互相知道邊個係同伴。由一個MC（主持）做中間角色。遊戲就係咁喺朝早同夜晩之間不停交換。而村民一定要搵嗮所有狼人先可以贏。狼人亦一定要殺嗮場上面所有村民或者好人嗰邊有功能嘅人先算贏。
米包

米包係種包，用咗稻米粉取代大部份或者全部麪粉。
米南佳保文

米南佳保文係南島語系馬來-波利尼西亞語族嘅一種語文，主要喺印尼同馬來西亞用，約莫有700幾萬人用。
米勒-尤里實驗

米勒-尤里實驗（Miller–Urey experiment）係生物化學上好出名嘅一個實驗。喺呢個實驗當中，研究者嘗試喺實驗室嗰度模擬早期地球嘅環境－即係喺一個封閉嘅容器裏面，設置一個喺化學成份上同早期地球相似嘅環境，再將溫度同壓力等嘅物理特性設成同早期地球相似，而呢個實驗顯示，早期地球嘅環境的確有可能引起一啲將無機化合物變成有機化合物（例如係氨基酸）嘅化學反應。
程曉農

程曉農（1952年2月19號—），上海人，祖籍江蘇南京。係中華人民共和國嘅異見人士、美籍經濟學家同埋作家。佢喺1985年做中國經濟體制改革研究所主任。1989年六四事件後退黨，去到美國嘅普林斯頓大學做訪問學者。佢嘅代表作係《中國改革得與失》。
程浩駿

程浩駿（英文：Hellston Ching，1994年1月28號—）係香港男藝人，香港浸會大學電影學院（表演系）畢業，2017年第29期無綫電視藝員訓練班學員，畢業後加入無綫電視，主要演出劇集。

演出
呢個表唔完整，歡迎加料。
程普

程普（？—210年），字德謀，係東漢末年到三國初年政治人物，係東吳三代元勳，先後做過孫堅、孫策、孫權麾下將軍，參與過赤壁之戰。
程扶搖

程扶搖（粵拼：cing4 fu4 jiu4；簡化字：程扶摇；1989年1月—2017年6月27號）係中國大陸嘅政治人同波迷，江西九江修水縣人。曾經喺2013年9月做過杭口鎮大學生村滾，2014年12月加入中國共產黨。期間亦關注過足球，尤其係皇馬同埋基斯坦奴朗拿度比較多，亦代表過修水縣足球隊參加過部分地市級嘅低等級足球賽事。
2017年6月下旬，由於江西九江連續落大水，令修水縣19個鄉鎮爆發水災。同年月24號凌晨喺杭口鎮，有包括程扶搖等6位村官集體俾洪水沖走，雖然救咗三位村官返上嚟，但重有包括程扶搖等另外兩位村官一度失聯。兩日後，救援隊喺修水縣城嘅南圳大橋發現咗第四位失聯村官，最後證實係村官——程扶搖，但救援隊發現佢時已經變成鹹魚。
腦垂體

響脊椎動物解剖學，腦垂體（英文：pituitary gland），或者叫垂體，係一個豌豆咁大，重0.5克（0.018盎司）嘅人體內分泌腺。佢係丘腦下低突起身嘅部份。腦垂體係人類嘅主腺體，佢控制其它冚唪唥嘅內分泌線體，比如甲狀腺同腎上腺等等，全部由腦垂體控制。
腦幹

腦幹係腦連住脊髓嘅部份，可以細分做三部份：中腦、橋腦同延腦。
腦損傷

腦損傷（粵拼：nou5 syun2 soeng1 | 英文：brain damage或brain injury）係指腦細胞受損，尤其係啲神經細胞受損。
有好多嘢都可以損害個人嘅腦。一個出名例子有 19 世紀嘅一個美國工人 Phineas Gage，佢喺做嘢嗰陣出意外，搞到有條鋼條插穿咗佢左腦塊額葉，佢冇死，但係好返之後性情大變，仲俾屋企人同朋友話佢「經已唔再係 Phineas Gage」。

修復
睇埋：神經可塑
腦有能力自我修復。
腦樑

腦樑（英文：corpus callosum）係將左腦同右腦連埋一齊嘅一大柞軸突，呢個結構令到左腦同右腦能夠合作溝通。

分裂腦
内文：分裂腦
喺人當中，好多時神經內科醫生都會為咗減輕發羊吊嘅病情而做手術切斷呢個結構，而喺呢種情況之下，個病人嘅左右腦會出現嚴重嘅溝通困難－例如佢哋會能夠用口講嚟描述右手掂到嘅物件，但係唔曉用口描述左手掂到嘅物件（左右手各連住相反嗰邊嘅腦，而語言係主要由左腦處理嘅）。
腦囟

啱啱出世嘅孲𤘅嘅頭骨，睇倒側腦囟。
前腦囟，一個月大嘅 BB。
腦囟 ，係響啱啱出世嘅孲𤘅子嘅頭骨嗰道嘅兩個軟軟哋嘅位置，有十字形、大嘅前腦囟，響頭嘅前頂方，細三角形嘅後腦囟，響頭嘅後面。仲有多兩個腦囟響側邊：mastoid 腦囟同埋 sphenoidal 腦囟。
啱啱出世嘅孲𤘅嘅頭骨：兩塊額骨（frontal bone），兩塊頂骨（parietal bone），一塊枕骨 (occipital bone）。纖維狀嘅縫（sutures）將呢幾塊骨黐埋，畀個腦發育，畀孲𤘅子出世時通過陰道。
啱啱出世嗰陣，頭骨有個細嘅後腦囟。呢個地方有塊好韌膜芒著，呢個位係兩塊頂骨同枕骨嘅交接點，亦即係大人嘅人字縫嗰個位。出世之後幾個月內呢個腦囟會生返埋。
前腦囟係最大嘅腦囟，形狀係鑽石或者十字形，係兩塊額骨同埋兩塊頂骨嘅交接點，呢個腦囟會喺 BB 兩歲左右生埋。如果，呢個腦囟位遲遲或永遠都唔生埋，有機會由顱骨鎖骨發育不良症（Cleidocranial dysostosis）引致。
前腦囟喺 BB 嘅診症有用，少少凹嘅前腦囟表示個 B 缺水（dehydration），腫嘅表示腦內壓（intracranial pressure）高。
如果腦囟遲遲都未生埋，變大，甚至一世都生唔埋，比較常見嘅成因係：
唐氏綜合症
腦積水
胎兒宮內生長受限
早產
有啲父母會擔心 BB 個腦囟容易整親，其實，腦囟有塊好韌，好難𧰵穿嘅膜。
話人「腦囟都未生埋」意思係指佢「幼稚」。
腦模擬

腦模擬（英文：brain simulation）係指用電腦模擬嚟建立描述腦部運作嘅模型嘅技術。
腦導水管

腦導水管（cerebral aqueduct）係中腦嘅一個結構，內有腦脊髓液。
腦機介面

腦機介面（英文：brain-computer interface，BCI），又有叫心機介面（mind-machine interface），係指容許腦部同機械之間直接互傳訊號嘅技術。
腦機介面可以分做主動（active）同被動（passive）兩種，前者指個介面涉及用家特登俾啲輸入落部機度，而後者指個介面監察住用家嘅腦活動，但用家唔知呢一點，更加唔會有得專登改變自己腦活動嚟控制部機。
繆思樂隊

繆思樂隊（Muse）係英國搖滾樂隊，1994年喺德雲郡出道。
繃帶

繃帶係種包紮傷口嘅白（淺色）布帶，有少少彈性，通常用嚟固定傷口或者止血。
繆森

繆森（粵拼：mau4 sam1）係中國上海古典音樂同流行音樂嘅音樂製作人，鄉下嚮中國東北。佢喺上海音樂學院畢業，讀過作曲指揮系作曲本科專業。
繆森曾經同藝人韓雪、陸毅、陳坤、黃奕合作過。同Sony/ATV做過嘢。
繆思

繆思（粵拼：miu6 si1，希臘文：Μοῦσαι、拉丁文：Muses），或者繆斯，係希臘神話入面嘅女神，掌管文學、科學同藝術。
希臘擬人化神
繆氏

繆（粵拼：miu6）係唐人姓氏，喺《百家姓》裏頭排第172位。

名人
繆騫人：香港演員
繆美詩：香港記者
呢篇繆氏係同姓氏有關嘅楔位文章，重未寫完嘅。麻煩你幫手充實佢。
繁華街臨時休憩處

繁華街臨時休憩處，香港公園之一，遊樂場之一，喺九龍觀塘，茶果嶺繁華街，英文叫Fan Wa Street Temporary Sitting-out Area。行政上歸觀塘區。設施有戶外乒乓球檯。
繁體支那

繁體支那、繁支，係一個帶攻擊性組合詞，源自中文網絡用語。「繁體」指，母語應該係用繁體中文人士，一般指香港人同埋台灣人。「支那」意指批擊現代中國，侮辱中華人民共和國政治爭議、社會問題，同埋中華文化改變帶負面看法，所以繁體地區親共人士係重要評價對象。
就上述人群對中國各種爭議，甚至問題表示理解，甚至無理對錯，表現支持，就可能遭受此辱。有時，出於攻擊異見人士，都會話人「繁體支那」。
繆培南

繆培南（1895年4月7號—1970年5月9號），字經成，別號育群，係廣東軍人，粵軍將領。
繆家慶

繆家慶（粵拼：mau4 gaa1 hing3，英文：Joey Miu，1990年11月24號—）係香港無綫電視藝員。佢喺香港出世，2016年加入無綫電視讀藝員訓練班，之後主要拍電視劇，喺2017年處境劇《愛·回家之開心速遞》飾演「歸蜀明」一角而畀觀眾留意。佢喺中華基督教會燕京書院度畢業。
蕨菜

蕨菜（粵拼：kyut3 coi3；學名：Pteridium aquilinum subsp. japonicum），簡稱蕨，係蕨科蕨屬歐洲蕨嘅亞種，亦係種菜。佢葉嘅形狀特別，根同莖喺地底生長。
蕨菜入面有原蕨苷，被認為可能致癌。
蕩失路

蕩失路，又叫做迷路，係遊人、訪客去到一個地方唔知自己喺邊處。蕩失路好多人都試過，因遇到麻煩事，不過有啲人方向感強，記憶力好，有技巧方法，好快就認得路。
蕩失路可大可小，尤其係行山遇到老虎或者走入軍事禁區、高速公路、練靶場。
蕨餅

蕨餅，係種日本式甜品，先用蕨菜澱粉同食糖整成一塊塊粉糰，面頭灑上黃豆粉。
蕩婦姬黛

《蕩婦姬黛》（Gilda）係套美國嘅電影，喺1946年2月14號上畫。呢套戲嘅主角係烈打希和芙同埋格連福特。
蕩寇風雲

《蕩寇風雲》（英文：God of War），係2017年上畫嘅中港合拍港產片，由趙文卓、洪金寶、萬茜、小出惠介、吳樾、王斑、洪天明主演，陳嘉上執導。
故仔講大明嘉靖年間俞武襄同戚武毅打倭寇嘅事跡。
豐乳肥臀

《豐乳肥臀》（簡化字：丰乳肥臀）係中國大陸作家莫言嘅長篇小說。全書主要刻畫咗一個從抗日戰爭到改革開放之後嘅偉大阿媽形象。書中嘅阿媽同瑞典人馬婁亞牧師生咗上官金童，同其他人生咗其他姐妹，呢尐姐妹親屬係貫穿中國20世紀嘅權力高層和民間勢力，通過描寫家庭唻反映中國政治氣候嘅變遷，都表現咗莫言對於女性嘅愛戴、同情同埋讚頌。

獎項榮譽
1997年，莫言以《豐乳肥臀》攞咗大家•紅河文學獎，獲得高達十萬緡人民幣獎金。
莫言自己話：「你可以不看我所有的作品，但你如果要瞭解我，應該看我的《豐乳肥臀》。」
美國《出版者週刊》「引人入勝的細節，毫不畏縮的描寫……莫言的這部小說是一次感官的盛宴。」
豎琴

豎琴（Harp，粵拼：haap1）係種弦樂器，外形呈三角框形弓狀，棟響地下，靠用手指撥動弦線發聲。
豎琴海豹

豎琴海豹係種哺乳動物，生活喺北極圈，食鱈魚之類嘅魚蝦。

恆溫機制
豎琴海豹唔係靠調節新陳代謝嘅速度來保持身體溫度，而係利用身體下面嘅肥膏（英文：blubber）。

一世
大部分豎琴海豹有30年命。多數豎琴海豹乸五至六歲達到性成熟。
豉油街

豉油街（Soy Street）係香港旺角一條街，西起德昌街，橫彌敦道、西洋菜南街，窩打老道幾條大馬路，東去到染布房街。

史
2004年5月，嚮通菜街近豉油街交界一個渠務地盤，掘出東漢、晉朝同唐朝陶瓷器同製陶架生，顯示千幾年前，旺角區已經有人住。
豎手指公

豎手指公，又叫讚好手勢，係將手指公豎起、其餘手指握實嘅手勢，通常代表讚好嘅意思。如果上下掉轉，就代表批評。

香港手語
喺香港手語裡面，豎手指公係一個好常見嘅手形。除咗好似平常噉表示好/壞之外，呢個手形亦都可以用嚟模仿唔同嘅嘢，例如將手指公想將成頭，拳頭想像成身軀；又或者將成個豎手指公手形想像成將一啲嘢倒出嚟：
好/壞引申意思：
好（就噉向上豎手指公）
壞（就噉向下豎手指公）
成功/合格/贏（向上豎手指公再向上舉）
失敗/唔合格/輸（向下豎手指公再向下壓）
表示頭、身軀：
多謝（向上豎手指公，再屈手指公兩下）（模仿人鞠躬、點頭）
朋友（兩隻手向上豎手指公，並埋一齊）
表示傾倒：
科學（兩隻手豎手指公，輪流向下傾倒）（模仿化學科將啲嘢溝埋一齊）

文化差異
唔係每個地方豎手指公都等同讚好。喺意大利、希臘，同埋中東國家，例如伊朗、伊拉克、阿富汗等，噉做係等同舉起中指，係嚴重嘅粗口手勢，所以去到其他地方嗰陣要特別留意。又例如非洲有部落，讚好手勢或者表示惡劣有自己一套手語。

顏文字
喺顏文字入面，好多時都會用細楷英文字母「b」或者「d」去代表一個豎向上嘅手指公，去表示讚賞、同意等等嘅意思。最簡單嘅用法就係加一條橫線去表示隻手腕：-b 或者 d-。再複雜啲嘅可以用其他符號整塊面出嚟，再擺隻手指公喺塊面隔籬，例如：(^^)b 或者 (･ω･)b。有啲即時通訊軟件例如Facebook messanger、Whatsapp會用(y) 同 (n) 去作為向上同向下舉手指公嘅快捷鍵。
穆索斯基

穆索斯基（Modest Mussorgsky，1839年3月21號—1881年3月28號）係俄羅斯作曲家，出名作員包括歌劇《鮑里斯戈東諾夫》、交響詩《荒山之夜》同鋼琴組曲《展覽會之畫》。
穆斯林伊本哈加吉

穆斯林伊本哈加吉（مسلم بن الحجاج，815年—875年5月6號）係伊斯蘭教學者，寫咗《穆斯林聖訓集》，被列入遜尼派六大聖訓集嘅其中一本。
穆斯林頭巾

穆斯林頭巾（Hijab），係穆斯林女人戴喺頭上面嘅一塊布，差唔多包住成個頭，淨係露塊面出嚟。
穆氏擬態

穆氏擬態（英文：Müllerian mimicry）係擬態一種，指兩種或者兩種以上都係有威脅性、有毒嘅物種，彼此之間個樣生得似－互相係對方嘅擬態者同受擬態者。
穆沙拉夫

穆沙拉夫全名佩爾韋茲穆沙拉夫 （Pervez Musharraf，1943年8月11號—2023年2月5號）係巴基斯坦陸軍上將，同印度軍打過幾場仗，試過同印度搶錫雅琴冰川但唔成功。1999年10月喺巴基斯坦發動軍事政變，之後喺2000年5月巴基斯坦最高法院裁定「軍事接管」係「必要行動」，承認穆沙拉夫政府係合法。2001年6月20號宣誓就任做巴基斯坦總統。
2007年11月穆沙拉夫話伊斯蘭激進份子越來越猖狂，於是宣佈全國進入緊急狀態，同時又凍結憲法，罷黜最高法院首席大法官丘德里，斷晒獨立電視台訊號，又下令軍警拉咗差唔多五百個反對黨領袖同異議人士。有人驚佢咁會令巴基斯坦走返去獨裁。到2008年8月18號辭職，唔再做巴基斯坦總統。
穆杜格

穆杜格係索馬里其中一個州，北面由邦特蘭控制，南面由加勒穆杜格控制，首府加勒卡約。
穆氏

穆係唐人姓氏，喺《百家姓》裏頭排第98位。

名人
穆桂英：楊家將小說人物
穆家駿：親中派民建聯同香港培青社成員、培僑中學教師
呢篇穆氏係同姓氏有關嘅楔位文章，重未寫完嘅。麻煩你幫手充實佢。
流浪者

《流浪者》（英文：Awaara）係一套1951年嘅印度黑白電影，角色主要係圍繞住一個有偏見嘅大法官同佢個自細流落貧民區嘅仔。呢套戲喺蘇聯、東亞、非洲同中東等地都好受歡迎。
流浮山

流浮山係香港新界一個地方，喺元朗區西北，以食海鮮同養蠔出名。
原先流浮山係指天水圍西面，元朗（圓塱）廈村北面嘅細山仔。但係今日講嘅流浮山，係指呢座山仔西面嗰幾條村。
維基同享有多媒體嘅嘢：Lau Fau Shan
流產

流產(英文miscarriage)或者叫難產，係大肚婆有身孕，自然之下，個胎未發育夠就生出，生存唔到死。如果係特登令到個胎咁樣，就叫做落仔。
如果28個禮拜以下，就叫做小產。
流程圖

流程圖係對過程、演算法、流程嘅一種圖像表示，喺技術設計、交流同埋商業簡報等領域有廣泛嘅應用。
流溪河隧道

流溪河隧道係中國廣東省廣州市從化區一隧道，2004年9月通車，喺呂田鎮塘田村西邊近良口鎮流溪河水庫東北角位（105國道嘅K2456+700～2456+200標記），附近冇幾遠就係呂田嘅六角水村同埋溫塘肚村。

介紹
隧道全長560米，係一條單洞式隧道。佢係接埋隧道兩邊開特大高架旱橋，而成個隧道響大立岭深峡谷嘅山間野林入面。
流浪記

《流浪記》係台灣原住民族獨立音樂女歌手巴奈喺2000年發行《泥娃娃》專輯入面嘅一隻歌。由巴奈作曲、填詞同演唱。

簡介
呢隻歌叫「流浪記」係因為佢大部分成長過程都係流浪，家庭破碎。呢隻歌傳達咗原住民流浪異鄉打拼嘅共同心聲。隻歌係喺佢同滾石唱片完約前寫落。

背景
巴奈寫呢隻歌嘅靈感係嚟自一次坐車嘅經歷。佢17嗰陣第一次搭8個鐘嘅莒光號到台北，準備搭的士去西門町師姐。到就落車嗰陣個司機就呃佢車錢，嗰陣佢就諗係咪連司機睇佢喺鄉下嚟就呃佢。喺佢腦海入面嘅問題就揭露《流浪記》歌詞有句係「怎樣才能夠看穿面具裡的謊話，別讓我的真心散的像沙」。
流浪騎士

流浪騎士（knight-errant）係中世紀歐洲騎士文學中常見嘅一種角色，指周圍流浪、展示騎士風範嘅男人。
流溪河國家森林公園

係中國廣東省廣州市嘅一間公園，喺從化良口鎮，105國道嘅K2464+600～K2461+600標記位。呢間公園係林業部批准成立嘅第一批國家十大森林公園之一。入面有好大個流溪河水庫響度。
流溪河水庫

水庫因主壩攔截流溪河嘅乾流而改成噉嘅名。

史
水庫喺1956年8月開工，1958年6月20號儲水，1958年8月起好。而發電站喺1957年2月開工，1958年8月15號開始運行第一臺機組，冚唪唥嘅機組喺1958年12月開始發電。1969年冬喺從化呂田鎮連麻河車步村搞水壩，將車步村以上32km²集雨面積嘅連麻河引入呂田河，再流入流溪河水庫做補充水源。1986年，國家林業局、廣州市林業局、流溪河林場一齊集資，喺主壩東邊起咗97km²嘅流溪河國家森林公園。
膍

膍，音fu4，即係禽畜嘅胃。呢個字通常用響「膍胵」呢個詞上。
膚色

膚色（skin colour）係指人皮膚嘅顏色。
膚蠅

膚蠅，又叫狂蠅，生物分類上叫膚蠅科（Oestridae），係昆蟲綱雙翅目嘅一個科，有大約150個種，包括人膚蠅。
膜蛤文化

膜蛤文化（粵拼：mou4 haa1 man4 faa3）係網友對中國共產黨前中央委員會總書記江澤民嘅一啲言行進行模仿嘅網絡模因，「膜」字攞「膜拜」之意，而「蛤」源自於認為江澤民貌似蛤𧊅觀點。
「膜蛤」嘅網友被稱或者自稱為「蛤絲」（「絲」即係「粉絲」）、「膜法師」（同「魔術師」同音）等，佢哋對江澤民嘅好多言行進行模仿，並稱佢為「膜法」。「續一秒」（或者「+1s」）係常被呢個群體喺各種網絡場合下使用嘅惡搞短語之一，意在祝福江澤民長命或者調侃佢命長（其中「續」係指「續命」，來源於網友對重慶紅衣男仔單嘢嘅解讀）。
風潮喺中國大陸網絡嘅傳播以江澤民怒斥香港記者張寶華單嘢為起點，喺2014年香港等地出現抗議行為後開始盛行。江澤民執政時沿襲鄧小平嘅改革開放政策，理政上海時保持海派精神，引起好多群眾懷念佢當政時經濟發展迅速、房價物價低廉，社會、政治、網絡同媒體管制較寬鬆嘅日子。[未記出處或冇根據]
膀胱

膀胱係泌尿系統一部份，負責將輸尿管嚟嘅尿儲住先，之後可以經尿道排走。
膊頭

膊頭，書面語叫肩，係身體同上肢嘅交接點，有三塊骨：鎖骨、肩胛骨同肱骨。
膝上舞

膝上舞係一種情色舞。顧客會坐喺度，然後舞孃會喺顧客大髀度表演，因此有大量身體接觸。膝上舞基本上喺亞洲地區比較少見，主要喺歐美地區先至有。
藪宏太

藪宏太（1990年1月31號—）係日本嘅一個男藝人同埋演員，組合Hey! Say! JUMP成員，前組合Ya-Ya-yah成員。
藥療

藥療係指所有用嚟診症、醫病、預防疾病或者減輕痛楚嘅藥嘅運用。
藥療有好多種方法。由用藥方法去分，可以係口服藥丸、藥水，又或者靜脈注射都得。藥療亦分做由醫生同合資格醫護人員指示分配嘅處方藥同埋消費者自己配嘅非處方藥兩大類別。
藪貓

藪貓 (sau2 maau1)（Leptailurus serval）係一種中等體型嘅貓科動物。佢同非洲金貓有啲親緣關係。

捕食對象
藪貓主要捉老鼠食，但佢哋有時捕食野兔、蹄兔、雀、爬行類、昆蟲、魚同蛙。重有報導話，藪貓可能會捉體型較大嘅動物，例如羚羊，但係藪貓九成嘅獵物體重都唔超過200克。藪貓食嘢非常快。

習性
藪貓主要以垂直奔跳捉動物，用佢哋對大耳仔，聽住草原上嚙齒類動物嘅行動（尤其係挖窿）。藪貓捕獵效率好高，成功率超過 50%，而一般貓科動物只有10% 左右。
每胎生 1-5 隻仔，2-3 仔居多，生仔一般用土豚嘅洞穴，或者灌木地下嘅空地。幼小嘅藪貓有時俾豹或者其他大型捕獵者捉嚟食，不過佢哋最大嘅威脅都係人類。因為啲皮毛又靚又貴，好多人為咗咁偷獵藪貓。現時西非同東非嘅藪貓數量重較多，但南非撒哈拉沙漠以北嘅藪貓已經非常稀少，瀕臨滅絕。

文化
喺意大利，藪貓係托馬西家族嘅象徵。

保育
非洲好耐之前已經有養藪貓嘅記錄，早喺古埃及年代已有祭司當佢哋係神明咁養。
好多國家（尤其係美國），藪貓被當作寵物馴養。一啲具有馴養經驗嘅人提供的報告表明，藪貓比家貓更加聰明、活潑。此外，有一啲藪貓公被用來同家貓雜交。
香港動植物公園喺1980 到 1990年代亦有養過藪貓，但時間唔耐。
藩鎮割據

藩鎮割據係指唐朝安史之亂之後，地方上一啲將領喺地方割據，無論喺軍事、財政、人事方面，中央都控制唔到。
藩鎮割據係因為唐朝本身地方有個官叫節度使，有軍事大權。而喺安史之亂之後，唐朝為咗安撫一啲安祿山、史思明嘅部下，所以就封佢哋做節度使，鎮守一啲地方。本來唐朝以為可以穩住亂局，鬼唔知班節度使完全唔聽中央話，不時作反。班藩鎮重代代相傳，傳位畀自己嘅子孫。唐朝到滅亡嗰刻，藩鎮都重響度，直到北宋立國先消滅晒。
藥酒

藥酒（英文：medicinal wine），又叫跌打酒（粵拼：dit3 daa2 zau2），係酒一種，用好多藥材浸，跌打專用。
藪田光教

藪田光教（1976年5月2號—）係日本足球員，司職中場，效力過川崎綠茵，橫濱FC，神戶勝利船，福岡黃蜂，及FC岐阜。
藥膏

藥膏係一類外用嘅藥，形態係膏狀，多數都係搽喺皮膚上面。
舊時藥膏好多時都用金屬圓罐仔裝住，之後開始興用類似支裝牙膏嘅方式包裝。
聚合物科學

聚合物科學，又叫做高分子科學（macromolecular science）、高分子材料學、聚合物材料學，係一個交叉學科，將材料科學、化學工程等學科相結合，並進行有機交叉式高分子材料及工程專業嘅發展方向。
聚合物係指一個化學分子係由好多細粒嘅分子用化學反應砌埋一齊；高分子係講個分子總共好大。所以兩個詞語嘅意思好大重疊，但唔係完全一樣。
聚合物科學就係講點樣用化學工程嘅方法嚟生成呢啲大大個嘅分子，佢哋有咩特質，同埋點樣應用。
聖鬥士星矢

《聖鬥士星矢》同埋續集《聖鬥士星矢 NEXT DIMENSION 冥王神話》都係日本男漫畫家車田正美嘅漫畫作品。前者嘅出版社係「株式会社集英社」，而後者嘅係「株式会社秋田書店」。

連載進度
《聖鬥士星矢》嘅連載完咗，全28卷。
《聖鬥士星矢 NEXT DIMENSION 冥王神話》係全彩色，重連載緊。
聖鬥士星矢 NEXT DIMENSION 冥王神話
聚合反應

喺高分子化學入面，聚合（粵拼：zeoi6 hap6，Polymerization）係指單體分子喺化學反應度一齊形成聚合物鍊或者三維網絡嘅過程。
聚合草屬

聚合草屬（學名：Symphytum）係紫草目紫草科嘅一個屬。